Abiks käivad teisedki lapsed. Lasteaias töötav tütar Kaja aitas näiteks põrandaid lakkida. Hotellindust õppiv tütar Karin aitab toitlustamist korraldada, kahe väikese lapse kõrvalt leiab aega pereüritusel abiks olla ka pojanaine Reet. Noorem poeg Kalev töötab Tallinnas  Puumarketis, käib nädalavahetustel kodus ja on aidanud eesruumi lage lüüa. Hovardi abikaasa Helgi peab juuksuriametit ja hoiab korras pastoraadimaja, aga kui seltsimajas abi vaja, on temagi kohal.